Korrupsioni dhe largimi i paligjshëm i kapitalit
Raport, korrupsioni dëmton vendet në zhvillim që kanë nevojë për fonde
Bota në zhvillim ka nevojë për sasi të mëdha parash për të zgjidhur problemet e ndryshme që kanë të bëjnë me shëndetin, strehimin, edukimin e shumë të tjera. Por një studidm i ri, ve në dukje se forma të ndryshme korrupsioni që praktikohen nga kompanitë shumëkombëshe, nga qeveritë me të cilat ato kanë lidhje dhe të tjerë, po pengojnë njerëzit që të kenë një jetë më të mirë. Një grup vëzhgues financiar me seli në Uashington, Global Financial Integrity, thotë se një sasi mjaft e madhe parash largohen çdo vit nga vendet e Afrikës, Azisë dhe Amerikës Latine. Raporti i ri i këtij grupi thotë se në vitin 2011, gati 947 miliardë dollarë u larguan nga këto vende përmes asaj që, organizata e quan, rrjedhje e paligjshme e kapitalit. Drejtuesi i grupit GFI, Raymond Baker thotë se totali në 10 vjet është edhe më tronditës: Raporti i Global Financial Integrity thotë se Kina është në krye të listës për këtë dekadë me gati mbi një trilion dollarë rrjedhje të paligjshme. Rusia është në vendin e dytë me 880 miliardë dollarë. Meksika është në vendin e tretë me 462 miliardë dollarë të dala nga vendi. Në Afrikë kryeson Nigeria me më shumë se 142 miliardë dollarë. Praktika të ndryshme korrupsioni kontribuojnë në këto rrjedhje të paligjshme të kapitalit thotë Alex Cobham me Qendrën për Zhvillimin Global në Londër. Sipas raportit, për vitin 2011 Shqipëria pati një rrjedhje kapitali prej 277 milionë dollarësh, krahasueshmërisht, me të uët se vendet e tjera të rajonit. Studiuesit Baker dhe Cobham thonë se evazioni me taksat kryhet përgjithësisht përmes asaj që quhet vendosja arbitrare e çmimeve, nënvlerësimi i mineraleve, mallrave dhe eksporteve të tjera nga autoritetet e taksave. Vendosja jo e drejtë e çmimeve ofron gjithashtu një model të korrupsionit përmes faturave fallso të atyre që japin rryshfete. Afrika nën-Sahariane është veçanërisht e goditur rëndë nga largimi i paligjshëm i kapitalit. Raporti thotë se në vitin 2011, ky rajon humbi 5.7 për qind të prodhimit të brendshëm bruto, në pjesën më të madhe përmes shmangies së taksave të bërë përmes uljes së çmimit të burimeve natyrore dhe mallrave. Drejtori i grupit Global Financial Integrity thotë se vendet e zhvilluara duhet të jenë në krye të përpjekjeve për të pakësuar largimin masiv të kapitalit që i mban disa shtete dhe njerëzit e tyre të varfër. Zoti Baker dhe të tjerë thonë se në se vendet në zhvillim mund të marrin pjesën që u takon nga ato që prodhojnë, do të kenë më shumë para për të shpenzuar për shëndetin public, shkolla dhe nevoja të tjera esenciale.